recursal/SuperWikiNEXT-32B huggingface dataset:
Pastoren Dr **Robert Stirling** (25. oktober 1790 – 6. juni 1878) var en geistlig skotte, og oppfinner av Stirlingmotoren.

Biografi
--------

Stirling ble født på Cloag Farm nær Methven, Perthshire i Skottland, den tredje av åtte barn. Han plukket opp farens interesse i ingeniørkunst, men studerte teologi og ble prest i den skotske kirken i 1816. Bekymret for farene arbeiderne i hans prestegjeld sto overfor når de jobbet med dampmaskinene, som ofte eksploderte på grunn av den dårlig kvaliteten i dampkjelens stålplater tilgjengelig på den tiden, bestemte han seg for å forbedre designet på trykkluftmotoren i håp om at dette ville gi et tryggere alternativ. Han fant opp hva han kalte «forvarmeren», nå generelt kjent som en regenerator, en anordning for å forbedre den termiske effektiviteten til en mengde prosesser, anskaffet et patent for «forvarmeren» og en motor som anvendte denne i 1816. Stirlings motor kunne ikke eksplodere, fordi den jobbet ved lavere trykk, og kunne heller ikke forårsake brannskader. I 1818 bygde han den første praktiske versjonen av hans motor, brukt til å pumpe vann fra et steinbrudd.

I 1819 giftet Stirling seg med Jean Rankin. De fikk syv barn, inkludert lokomotivingeniørene Patrick Stirling og James Stirling.

Mens han var i Kilmarnock samarbeidet han med en annen oppfinner, Thomas Morton, som skaffet til veie verkstedsplass for Stirlings vitenskapelige undersøkelser. Begge var interessert i astronomi, og etter å ha lært hvordan man sliper til linser av Morton, fant Stirling opp flere optiske instrument.

Robert, sammen med hans bror James som også var ingeniør, tok ut atskillige patenter for å forbedre trykkluftmotoren og i 1840-årene bygde James en stor trykkluftmotor som drev alt maskineriet i hans Dundee Foundry Company.

I et brev fra 1876 erkjente Robert Stirling viktigheten av Henry Bessemers nye oppfinnelse, Bessemerprosessen for fremstilling av stål, som gjorde dampmotorer tryggere og truet med å forelde trykkluftmotorene. Imidlertid, han uttrykte også et håp om at det nye stålet ville forbedre ytelsen til trykkluftmotorene.

Stirling døde i Galston, East Ayrshire. Den teoretisk basisen til Stirlingmotoren, Stirlingsyklusen, ble ikke fullstendig forstått før arbeidene til Sadi Carnot (1796 – 1836). Carnot produserte, og publiserte i 1825, en generell teori for varmekraftmaskiner, Carnotsyklusen, som Stirlingsyklusen er en versjon av.

Referanser
----------

1. 1 2   Social Networks and Archival Context, SNAC Ark-ID w6715d97, besøkt 9. oktober 2017[Hentet fra Wikidata]
2. ↑   Encyclopædia Britannica Online, Encyclopædia Britannica Online-ID biography/Robert-Stirling, besøkt 9. oktober 2017[Hentet fra Wikidata]
3. ↑  Robert Sier 1995. *Rev Robert Stirling D.D. ISBN 0-9526417-0-4*.

Eksterne lenker
---------------

* 
* 

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Gazetteer for Scotland **·** Geni **·** VIAF **·** GND **·** LCCN **·** ISNI **·** SUDOC
 |
**Motstandsretten** er benevnelse på en unik klausul i de norrøne lovene som forpliktet folket til å avsette og om nødvendig drepe sin hersker dersom han forgrep seg mot lovene.

Opprinnelse
-----------

Motstandsretten finnes bevart i Frostatingsloven, hvor den senest ble innført i første del av 1000-tallet, og lyder: «Ingen mann skal gjøre atfor [voldsverk] mot en mann, verken kongen eller annen mann. Men hvis kongen gjør det skal man skjære [hær]pil og la [den] gå i alle fylkene innenfor Agdenes. Og alle skal fare mot ham og drepe ham hvis de får tak på ham. Men hvis kongen kommer unna, skal han aldri få komme tilbake i landet. De som ikke vil fare mot ham, er skyldig en bot på 3 merker, og likeledes den som stanser pilen.» Dette innebærer at folket (bøndene) hadde både rett og plikt til å gjøre opprør mot og straffe konger, jarler og lendmenn som forbrøt seg mot lovene, og at samfunnets ledere skulle straffes strengere enn vanlige folk. Motstandretten er trolig bakgrunnen for opprøret mot kong Olav Haraldsson som endte med kongens fall på Stiklestad i 1030.

Loven antas å springe ut av det faktum at de norrøne lovene lenge var basert på folkets godkjenning på allmannatinget, noe som spesielt i Norge og på Island resulterte at retten i stor grad kom nedenfra og ikke ble diktert ovenfra fra herskerne slik det ellers var vanlig i det kontinentale Europa.

Senere utvikling
----------------

Etter 1000-tallet forsvant motstandsretten fra lovene, trolig etter påtrykk fra konger og andre politiske ledere som oppfattet at slike lover innskrenket deres makt. Men senere oppstander og norske bønders mange klager til kongene i København over danske embetsmenns overgrep i Norge på 1500- og 1600-tallet, vitner likevel om at motstandsretten siden ble liggende i den norske folkebevisstheten som en grunnleggende rettighet.

Litteratur
----------

* Jørn Sandnes og Jan Ragnar Hagland, *Frostatingslova*, Oslo 1994.
* Claus Krag, «Motstandsbestemmelsene i Frostatingsloven», *Forum Medivale - Tidsskrift for middelalderforskning*, nr. 1-2, Oslo 1999.
* Torgrim Titlestad, *Vikingtid, motstandsrett og folkestyre*, Sagabok, Stavanger 2016.
**Idrettslaget Vestar** (stiftet 22. februar 1953) er en tidligere idrettsklubb i Oslo. Klubben ble opprinnelig stiftet som *Vestlendingenes Idrettslag* i hovedstaden og drev med håndball og friidrett. Vestar ble nedlagt i 2010.

Håndball
--------

Vestar drev hovedsakelig håndball, og er mest kjent for sine håndballkvinner. Kvinnelaget vant ni seriemesterskap (1971 til 1979 og 1989), tre sluttspillseiere (1976 til 1978) og to norgesmesterskap. I 1993 gikk Vestars elitesatsing inn i Refstad-Veitvet. Samarbeidet tok slutt noen sesonger senere. 1. januar 2002 la Vestar ned sin håndballaktivitet og meldte seg ut av Norges Håndballforbund.

Kjente spillere
* Karen Fladset
* Kristin Midthun
* Linn Siri Jensen
* Ingrid Steen
* Cathrine Svendsen

Friidrett
---------

Vestar drev også med friidrett, og utøveren Richard Simonsen representerte klubben. Vestars friidrettsgruppe besto noe lengre enn håndballgruppa, men ble nedlagt 21. desember 2010.

Referanser
----------

1. ↑  «Vestar, IL». Norges Idrettsforbund. Besøkt 20. juli 2013. [*død lenke*]
2. ↑  «En æra er over i Vestar». Aftenposten Aften. 2. januar 2002.
3. ↑  «Vestar, IL - Friidrett». Norges Idrettsforbund. Besøkt 20. juli 2013. [*død lenke*]

Eksterne lenker
---------------

* (no) Idrettslaget Vestar i Store norske leksikon

|  |  |
| --- | --- |
| Oppslagsverk/autoritetsdata | Store norske leksikon **·** Oslo Byleksikon
 |
**Amos Nadai** (født 26. mars 1948 i Oradea i Romania) er en israelsk diplomat. Han har siden 2007 vært Israels ambassadør til Folkerepublikken Kina. Nadai var Israels ambassadør til Norge fra 1997 til 2001.

Nadai kom til Israel i 1951. Han gjennomførte førstegangstjenesten fra 1966 til 1968, og studerte juss ved Det hebraiske universitetet i Jerusalem fra 1970 til 1974. Han arbeidet deretter ved ambassaden i Paris 1975-76, som underdirektør for sikkerhet i det israelske utenriksdepartementet 1977-81, og ved ambassaden i Tokyo 1981-86. Nadai var så direktør for finans i utenriksdepartementet 1986-88, før han tjenestegjorde ved ambassaden i Bangkok 1988-91. Han hadde deretter diverse stillinger i utenriksdepartementet, før han ble Israels ambassadør til Norge og Island i 1997. Denne stillingen hadde han frem til 2001.

Referanser
----------

1. ↑  «General Info: Ambassador». Den israelske ambassaden i Beijing. Besøkt 13. januar 2009.

|  |  |  |
| --- | --- | --- |
| Forgjenger:**Michael Shiloh** | **Israels ambassadør til Norge**(1997–2001) | Etterfølger:**Liora Herzl** |
**Elizabeth «Betsey» Armstrong** (født 31. januar 1983 i Ann Arbor i Michigan) er en amerikansk vannpolospiller som deltok i de olympiske leker 2008 i Beijing og 2012 i London.

Armstrong ble olympisk mester i vannpolo under OL-2012 i London. Hun var målvakt på det amerikanske laget som vant vannpoloturneringen for damer. USA vant kvartfinalen over Italia med 9-6, og i semifinalen vant de over Australia med 11-9. Finalen mot Spania endte 8-5 til USA. Hun er storesøster til Maggie Steffens som også var med på laget.

Hun var også målvakt på det amerikanske vannpololaget som vant gull i Panamerikanske leker 2011 i Guadalajara i Mexico.

OL-medaljer
-----------

* Gull 2012 Storbritannias flagg London - **Gull** i vannpolo, damer USAs flagg USA
* Sølv 2008 Kinas flagg Beijing - Sølv i vannpolo, damer USAs flagg USA

Eksterne lenker
---------------

* (en) Elizabeth Armstrong – Olympics.com Rediger på Wikidata

* (en) Elizabeth Armstrong – Olympic.org Rediger på Wikidata

* (en) Elizabeth Armstrong – Olympedia Rediger på Wikidata

* (en) Elizabeth Armstrong – Sports-Reference (OL-resultater – arkivert) Rediger på Wikidata

* (en) Elizabeth Armstrong – USAs olympiske komité Rediger på Wikidata

* (en) Elizabeth Armstrong – FINA Rediger på Wikidata
**Folke Ivar R. Bohlin** (født 20. mars 1903, død 12. juni 1972) var en svensk seiler som deltok i de olympiske leker 1948 i London og 1956 i Melbourne.

Brodin vant en olympisk sølvmedalje i seiling under Sommer-OL 1948 i London. Han var med på båten «Slaghöken» som kom på andreplass i drakebåtklassen bak den norske båten «Pan». Mannskapet på «Slaghöken» var Bohlin, Hugo Johnson og Gösta Brodin.

Åtte år senere, under Sommer-OL 1956 i Melbourne, ble han olympisk mester i seiling. Sammen med Bengt Palmquist og Leif Wikström vant han drakebåtlassen med «Slaghöken II».

OL-medaljer
-----------

* 1956 Australias flagg Melbourne – Gull Gull i seiling, drake Sveriges flagg Sverige
* 1948 Storbritannias flagg London – Sølv Sølv i seiling, drake Sveriges flagg Sverige

Eksterne lenker
---------------

* (en) Folke Bohlin – Olympedia Rediger på Wikidata

* (en) Folke Bohlin – Sports-Reference (OL-resultater – arkivert) Rediger på Wikidata

* (en) Folke Bohlin – databaseOlympics.com (arkivert) Rediger på Wikidata

* (sv) Folke Bohlin – Sveriges olympiske komité Rediger på Wikidata
**Kirsti Hjort (Gräfin) von der Goltz** (født 8. juni 1931, død 10. oktober 1990 i Würzburg) var en norsk pianist, professor i musikk og grevinne.

Hun studerte i hjembyen hos Erling Westher ved Musikkonservatoriet i Oslo (eksamen 1948) og 1951-52 hos Yves Nat i Paris. I hjemlandet debuterte Hjort på kort varsel i 1949 som solist med Brahms'
D-mollkonsert med Bergen Filharmoniske Orkester da den sveitsiske stjerne Edwin Fischer ikke kom. I 1952 spilte hun mye duett med Alf Andersen (1928-1962).

Hun giftet seg i 1953 med fiolinisten Conrad von der Goltz (født 1928), en tysk greve, og de bodde i Hamburg og Hannover en tid, og fremførte en rekke duetter. De tilbrakte 1957-58 i Oslo da ektemannen skulle få spille 1. fiolin i Filharmonien. Da jobben var delt med Ernst Glaser flyttet de heller til Bremen i 1958, etter å ha opptrådt ved Wigmore Hall i juni.

De slo seg ned i Würzburg, der hun ble professor ved den lokale musikkhøyskolen.
En rekke plateutgivelser ble gjort, blant annet med *Trio von der Goltz* der Jan Polasek tilkom med cello (1966).

De fikk seks barn, deriblant Gottfried von der Goltz (1964) og Kristin (Gräfin) von der Goltz (1966), begge kjente musikere.

Referanser
----------

1. 1 2   Discogs, Discogs artist-ID 3213680, besøkt 9. oktober 2017[Hentet fra Wikidata]
2. ↑   Genealogics[Hentet fra Wikidata]
3. ↑  Amalie Christie, *Kirsti Hjort von der Goltz*, nekrolog i Aftenposten (26.10.1990)
4. ↑  Prof. Conrad von der Goltz Violine; Musikalische Frühförderung Arkivert 12. august 2009 hos Wayback Machine.

|  |  |
| --- | --- |
| Oppslagsverk/autoritetsdata | VIAF **·** GND **·** ISNI **·** MusicBrainz **·** Discogs **·** AllMusic
 |
**Løvtredreper** (*Cossus cossus*) er en sommerfugl som tilhører familien tredrepere (Cossidae).

Utseende
--------

En stor (vingespenn 59 – 90 mm, hunnen større enn hannen) og meget kraftig, grå sommerfugl. Antennene er enkelt kamformede, hvert ledd er formet som en plate. Ospetredreperen (*Lamellocossus terebra*) ligner mye, men har dobbelt kamformede antenner, den er dessuten litt spinklere. Vingene er mørkgrå med tallrike korte, svarte tverrstreker. Den opptil 10 cm lange larven er litt avflatet, mørkrosa med svart hodekapsel med svært kraftige kjever. Den har spredte, lyse børster og utskiller en karakteristisk, stikkende, eddikaktig lukt fra kjertler på munndelene.

Larven

Levevis
-------

Larvene borer i løvtrær. De ser ut til å foretrekke skadede trær og i noen tilfeller kan de svekke trærne så sterkt at de dør, derav navnet. Larven bruker to til fem år på utviklingen før den kryper ut på ettersommeren og begir seg på vandring på leting etter en egnet overvintringsplass. De aller fleste funn av denne arten er av slike larver, som vekker oppsikt på grunn av størrelsen. De voksne sommerfuglene ser man sjelden. Når den har funnet et egnet sted, graver larven seg ned og spinner seg inn i en kokong i jord eller mellom vedrester. Den overvintrer før den som forvandler seg til en puppe. De voksne sommerfuglene flyr om natten i juni – august. De tar ikke næring til seg, men lever på oljeaktige fettstoffer de har lagret fra larvetiden. De kommer av og til til lys.

Utbredelse
----------

Løvtredreper er utbredt i Nord-Afrika, over hele Europa og i det nordlige Asia like øst til Kina og Japan. I Norge er den nokså vanlig sør for Dovrefjell, og det er funn nord til Steigen i Nordland.

Referanser
----------

1. 1 2  «Artsdatabankens artsopplysninger». Artsdatabanken. 20. juli 2020. Besøkt 20. juli 2020.

Kilder
------

* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Lepidoptera.no - Sommerfugler i Norge*, løvtredreper:*
* Nettsiden *Norges sommerfugler*, løvtredreper:
* Nettsiden *Svenska Fjärilar*, med bildegalleri:
* *Cossus cossus* på UK moths:

Eksterne lenker
---------------

* (en) *vanlig tredreper* i Encyclopedia of Life Rediger på Wikidata

* (en) *vanlig tredreper* i Global Biodiversity Information Facility Rediger på Wikidata

* (no) *vanlig tredreper* hos Artsdatabanken Rediger på Wikidata

* (sv) *vanlig tredreper* hos Dyntaxa Rediger på Wikidata

* (en) *vanlig tredreper* hos Fauna Europaea Rediger på Wikidata

* (en) *vanlig tredreper* hos NCBI Rediger på Wikidata

* (en) *Kategori:Cossus cossus* – bilder, video eller lyd på Wikimedia Commons Rediger på Wikidata

* (en) *Cossus cossus* – galleri av bilder, video eller lyd på Wikimedia Commons Rediger på Wikidata

* *Cossus cossus* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie
 |
**Løwenstrasse** er en gate på Lura og Stokka i Sandnes. Gaten går fra Forussletta i øst til Forusbeen i vest og er to kilometer lang. Gaten er klassifisert som fylkesvei 349.

  

Løwenstrasse er bygget over en 20 meter bred betongtrasé som ble anlagt av tyskerne under andre verdenskrig som taxebane mellom Sola flyplass og Forus flyplass. Betongveien ble kalt Løwenstrasse på folkemunne under krigen, fordi den var bygget av betong. I 1959–60 ble banen rehabilitert ved å legge på et lag asfalt, og det ble bygget vanlig, åtte meter bred bilvei over betongen midt på 1970-tallet.

Den opprinnelige Løwenstrasse går fra Sola Flyplass til Svanholmen (Østenden av den gamle hovedrullebanen). Delen fra Svanholmen til Riksvei 44 er bygget etter krigen, og har følgelig ingen historisk forbindelse til Løwenstrasse. Illustrasjonbildet er tatt fra enden av den egentlige Løwenstrasse mot øst, og viser følgelig den nybygde veien, og ingenting av den opprinnelige taxebanen.

Equinor (Statoil) sitt kontorbygg, Svanholmen 8, ligger ved enden.

|  |  |
| --- | --- |
| Oppslagsverk/autoritetsdata | Sentralt stedsnavnregister
 |
**Antonio Pinto Soares** (født 1780 i Porto, Portugal, død 6. april 1865) var for en kortere periode statsoverhode i Costa Rica fra 11. september til 27. september 1842. 

Han ledet de opptøyene som felte Francisco Morazán 11. september 1842, og han fungerte som statsoverhode frem til 27. september dette året, da han fredelig ga fra seg makten til den neste presidenten José María Alfaro. Han giftet seg med María del Rosario Castro Ramírez den 26. april 1813 i San José. I dette ekteskapet fikk han femten barn: José Dolores, Fernando, Mercedes, José Antonio, Baltazar, Petronila, José Antonio Raimundo, Francisca, Liborio, José Concepción, Jesús, Francisco, José, Manuel og Remigio.

I september 1842, da misnøyen med Francisco Morazán hadde nådd toppen og landet var på randen av en krig med Nicaragua, ledet Pinto et folkelig opprør for å styrte ham. Soares ble innsatt som det neste statsoverhode den 11. september 1842. Av Juan Rafael Mora Porras og hans administrasjon ble Soares i 1851 anklaget for å ha konspirert mot regjeringen og han skal ha planlagt statskupp. Dette førte til at en straffesak ble åpnet mot ham og hans sønn Liborio, men denne ble avbrutt kort tid senere. Han døde i San José den 6. april 1865.


|  |  |  |
| --- | --- | --- |
| Forgjenger:**Francisco Morazán** | **Statssjef i Costa Rica**(1842–1842) | Etterfølger:**José María Alfaro Zamora** |

|  |  |
| --- | --- |
| Oppslagsverk/autoritetsdata | Prabook **·** VIAF **·** ISNI
 |
*Løype kan også vise til skiløype*
**Løype**, på riksmål også **løpe**, også kalt **ostelø(y)pe** når den brukes til ysting, er en blanding av enzymer som får melkeproteinet kasein til å *løpe sammen* (koagulere) og danne en tett struktur, ostemasse. Den viktigste bestanddelen i løype er kymosin, en proteinase, dvs. et enzym som kan spalte proteiner. Løypeenzymer spalter melkens kappa-kasein, og kaseinet blir til para-kappa-kasein som ikke er løselig i melken, men klumper seg sammen (aggregerer).

Løype framstilles helst av løypemager (kjese) fra kalver om den skal brukes til ysting av ost. Tradisjonelt ble løype fremstilt ved at vann og biter av kjese ble kokt opp og ble til osteløype. Løype kan også produseres fra andre materialer, og et eksempel er såkalt *gulmaureløype*. Denne løypen lages av planten gulmaure (*Galium verum*) og blir blant annet brukt til å framstille ost i Chester i England og i Irland. Gulmaure er også kjent under navn som *ystegress*, *melkeyste*, *marifegra*, *modra*, *frøyagress* og *Jomfru Marias sengehalm* / *Vår frues sengestrå*. Løype kan nå fremstilles ved bruk av genteknologi. Genet for enzymet blir da satt inn i DNA hos mikroorganismer (bakterier, gjær eller mugg) som produserer enzymet og skiller det ut til omgivelsene. Dette kalles mikrobiell løype. Andre enzymer kan også brukes som et alternativ til kymosin for å koagulere melk, for eksempel pepsin fra gris og proteinaser fra planter eller muggarter.

Litteratur
----------

* Walstra, P. Wouters, J.T.M. & Geurts, T.J. 2006. *Dairy Science and Technology*, second edition, Taylor and Francis Group, Boca Raton, London and New York.

  


|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN **·** BNF **·** BNF (data)
 |
**«We Are the Champions»** er en sang skrevet av Freddie Mercury og fremført av Queen. Sangen ble først utgitt i 1977 på plata *News of the World* Sangen er veldig rolig på versene med piano.

Låten er populær i forbindelse med sportsarrangement. Det var også Mercurys artikulerte ambisjon å lage en sang for sammenkomster, og han tenkte spesifikt på fotball etter å ha opplevd publikum synge med på «You’ll Never Walk Alone» ved en anledning. «We Are the Champions» var offisiell tema-sang for VM i fotball 1994, og har funnet veien tilbake til hitlistene også ved andre mesterskap.

I 2004 ga Scorpions sammen med Michael Kleitman ut en litt omarbeidet versjon med tittelen «You Are the Champion» som en hyllest til Michael Schumacher da han vant sin sjuende sier i F1 Formel 1. Singelen nådde 92.-plass på de tyske salgslistene. Sangen ble med på albumet *Stand Up for the Champion – Michael Schumacher*, som kom ut i anledning av at Schumacher la opp i 2006.

Medvirkende
-----------

* Freddie Mercury - vokal, piano
* Brian May - gitar, bakgrunnsvokal
* John Deacon - bass
* Roger Taylor - trommer, bakgrunnsvokal

Referanser
----------

1. ↑  Mayer Nissim: «'We Are The Champions' by Queen: The making of the ultimate stadium anthem» hos Gold Radio UK 5. august 2021
2. ↑  Oppslag på Michael Kleitman & Scorpions: «You Are the Champion» hos *Offizielle Deutsche Charts*
3. ↑  Oppslag på *Stand Up for the Champion – Michael Schumacher* (2006) hos *AllMusic*

Eksterne lenker
---------------

* (en) *We Are the Champions* på MusicBrainz Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica **·** BNF **·** BNF (data)
 |
Kulturenes karneval i Berlin (2004)**Kulturenes karneval** (tysk **Karneval der Kulturen**) er en årlig, flerkulturell fest i Kreuzberg i Berlin. Festen har vært arrangert siden 1996 og finner sted i pinsehelgen. Karneval der Kulturen arrangeres av Werkstatt der Kulturen, en organisasjon som finansieres av delstaten Berlin.

Werkstatt der Kulturen ble etablert i 1993 for å bidra til fredelig sameksistens og dialog mellom byens ca 500 000 utenlandske innbyggere fra 180 nasjoner.

Opptogene består av ca 4 000 mennesker, mens tilskuertallet varierer mellom 600 000 og en million mennesker, avhengig av været. Et toppår var 2003 med 1,5 millioner tilskuere i gatene.

Bilder
------

* 20062006
* 20092009

Referanser
----------

1. ↑  473 000 utelandske innbyggere i 2009 ifølge Statistik Berlin-Brandenburg Arkivert 4. september 2012 hos Wayback Machine.

Eksterne lenker
---------------

* (en) Karneval der Kulturen in Berlin – kategori av bilder, video eller lyd på Commons Rediger på Wikidata
* Hjemmeside til Werkstatt der Kulturen Arkivert 29. august 2020 hos Wayback Machine.
* karneval-berlin.de Arkivert 10. mai 2012 hos Wayback Machine. Besøkt 19. mai 2012

Portal: Tyskland

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Lars Frode Larsen** (født 5. mars 1948) er en norsk fagbokforfatter og Hamsun-forsker.

Larsen tok doktorgraden ved universitetet i Oslo i 1998 med avhandlingen «Den unge Knut Hamsun (1859–1888): en studie i hans personlige og idémessige utvikling». En revidert utgave av oppgaven ble utgitt som *Den unge Hamsun* (1998), en detaljert skildring av Hamsuns liv fra fødselen i 1859 inntil han vendte tilbake fra Amerika for andre gang i 1888. I 2001 kom *Radikaleren*, som skildrer årene 1888–1891, og i 2002 *Tilværelsens udlænding*, om årene 1891–1893. Larsen er redaktør for Hamsuns *Samlede verker* (2007–).

Verker
------

* *Den unge Hamsun* (1998)
* *Radikaleren* (2001)
* *Tilværelsens udlænding* (2002)

Eksterne lenker
---------------

* (no) Publikasjoner av Lars Frode Larsen i BIBSYS
* Radikalaren Knut Hamsun. Intervju i *Dag og Tid*, 24. november 2001.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
**Lars Funderud Johannessen** (født 20. november 1973) er en norsk skuespiller, som er mest kjent for rollen som den tilbakestående unge mannen Kjell Magne i *Familiesagaen De syv søstre* på TV 2 (1996–1998). Han har i tillegg spilt i mange reklamer på TV 2, og spiller da en figur som ligner på rollen i De syv søstre. Han spiller også en lignende rolle i *Vazelina Hjulkalender*.

Johannessen har skuespillerutdannelse fra bl.a Circle in the Square Theater School i New York, hvor han ble uteksaminert i 2003.

Han har jobbet ved flere teatre i Norge, bl.a. Teatret Vårt i Molde og Rogaland Teater.

Kjell Magne
-----------

«Kjell Magne», som er rollen Johannesen er mest kjent for, er en mentalt tilbakestående gutt på 18 år. Han er sønn av den voldelige «Bjarte Sivertsen» (Torfinn Nag) og «Jannicke Haugland» (Lene Bragli), som har blitt prostituert etter å ha rømt fra konemishandleren Bjarte. Han er oppsatt på å finne igjen moren, og får hjelp og trøst hos den drapsdømte Frelsesarmésoldaten «Espen Hjeltevik» (Geir Morstad). Etter at Jannicke dukker opp i den fiktive byen «Solbekk» får seerne vite at hun forsøkte å ta abort, og at det er grunnen til at Kjell Magne er som han er. Kjell Magne gifter seg senere med den lett tilbakestående «Ellen Beate Rekdal» (Tone Johnsen). Under bryllupet dreper «Espen Hjeltevik» presten «Børre», som er tvillingbroren til da avdøde «Bjarte Sivertsen» (spilt av samme skuespiller).

Referanser
----------

1. ↑   sceneweb.no[Hentet fra Wikidata]

Eksterne lenker
---------------

* (en) Lars Funderud Johannessen på Internet Movie Database Rediger på Wikidata

* (no) Lars Funderud Johannessen hos Sceneweb Rediger på Wikidata

* (da) Lars Funderud Johannessen på Filmdatabasen Rediger på Wikidata

* (en) Lars Funderud Johannessen hos The Movie Database Rediger på Wikidata
* rogaland-teater.no: Lars Funderud Johannessen
**Universitetet i Yanbian** (kinesisk: 延边大学; pinyin: **Yanbian Dàxué**; koreansk: 연변대학 - *Yeonbyeon Daehak*) er et statlig universitet grunnlagt 20. mars 1949 i Folkerepublikken Kina. Det ligger i Yanji, som er administrasjonshovedstad for des det autonome distrikt Yanbian for koreanerne.

Universitetet ble grunnlagt to måneder etter Folkets frigjøringshær hadde marsjert inn i Beijing. Det undervises både på kinesisk og koreansk, og det er universitetets mandat å gi Kinas koreanske minoritet tilgang til høyere utdannelse på eget språk.

Yanbian-universitetet er del av Prosjekt 211, et statlig program for å styrke de fremste kinesiske universiteters kvalitet. Det hadde i 2004 rundt 16.500 studenter og knapt 1.500 vitenskapelig ansatte. Rundt 400 studenter var utlendinger, de fleste fra Sør-Korea, Japan, USA og Russland. Det har 12 fakulteter.

Referanser
----------

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI
 |
**Lars Fykerud** (født 5. april 1860, død 19. august 1902) var en norsk spelemann fra Sauherad i Telemark.

Lars Fykerud regnes som den mest stilskapende spelemannen i sin generasjon. Han var den første som virkelig skjønte verdien av konsertframføringer, og ble en foregangsmann på dette feltet. Fykerud hadde lært av far sin, Hans Fykerud, og sto ellers i Myllartradisjon, men utviklet spellet på sin egen måte.

Fykerud var også den første som diktet lyriske slåtter, rene konsertstykker, og ga nye og mer romantiske navn til eldre slåtter. Gangaren *vårlengt* er et typisk eksempel på dette. Han var også opptatt av fremtoning, og var derfor den første spelemannen som valgte å stå under framføring i stedet for å sitte. Han hadde tatt lærdom av Ole Bull. Fykerud konstruerte også sin egen spesielle konsert-bunad. 

Fra 1890 til 1898 turnerte han i USA, og møtte mange spelemenn som hadde utvandret. Han døde av lungebetennelse i 1902. Tradisjonen etter ham kalles *fykerudspel*, og holdes i hevd spesielt av spelemenn fra Øst-Telemark.

Referanser
----------

1. ↑   Autorités BnF, BNF-ID 13960505g, data.bnf.fr, besøkt 30. desember 2019[Hentet fra Wikidata]
2. ↑   Lillehammer Tilskuer, urn.nb.no, utgitt 23. august 1902[Hentet fra Wikidata]

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** BIBSYS **·** VIAF **·** LCCN **·** ISNI **·** BNF **·** BNF (data) **·** MusicBrainz
 |
| Zhūgě Liàng Běifá諸葛亮北伐 |
| --- |
| Konflikt: De tre rikers tid |
| Zhuge Liangs *Longzhou-plan* for å erobre Wei, Shu-hans område i brunt. |
| 

|  |  |
| --- | --- |
| Dato | Vår 228-august 234 |
| Sted | Yongzhou og Hanzhong, nå Shǎnxī og Gansu |
| Resultat | Strategisk seier til Wei, taktisk seier til Shu, mislykkede ekspedisjoner, Zhuge Liangs død. |

 |
| Stridende parter |
| 漢 Shu HanAllierte qianger | 魏 Cao Wei |
| Kommandanter og ledere |
| Zhuge Liang †  Meng Da  Zhao Yun †Deng Zhi  Ma Su Yang Yi Fei Yi  Liu Shan M.fl. | Cao Zhen †  Sima Yi  Han Zhao †  Guo Huai  Zhang He †  Cao Rui  M.fl. |

Shu Han-strategen og regenten Zhuge Liang ledet ekspedisjonene mot Wei, men døde av sykdom i slaget på Wuzhangyuan i 234.
Cao Wei-generalen Sīmǎ Yì på en illustrasjon fra Qing-dynastiet. Yìs milit're suksess i felttogene mot Shu førte til at Sīmǎ-klanen kunne overta makten i Wei og opprette sitt eget Jin-dynasti i 265.

| Avgjørende slag og felttog under  Han-dynastiets fall og de tre rikers tid  184-280 |
| --- |
|  De gule turbaner - Dong Zhuo - Guandu - Chibi - Tongguan - Yizhou - Hanzhong - Yiling  - Nanzhong - Zhuge Liang - Jiang Wei - Shu -Wu |

**Zhuge Liangs nordekspedisjoner** (tradisjonell kinesisk: 諸葛亮北伐; forenklet kinesisk: 诸葛亮北伐; hanyu pinyin: *Zhūgě Liàng Běifá*) var en serie på fem militære felttog startet av riket Shu Han, basert i Sichuan og Hanzhong, mot det rivaliserende riket Cao Wei i Nord-Kina i begynnelsen av de tre rikers tid i Kinas historie. De fem ekspedisjonene ble alle ledet av kansler-regenten og strategen Zhuge Liang, og fant sted i 228 (første og andre ekspedisjon), 229, 231 og 234, og ble utkjempet i grenseområdet mellom de to rikene som i dag utgjør provinsene Shǎnxī og Gansu. 

Selv om alle felttogene mislyktes i sitt mål om å føre til en seier i krigen mot Wei, har felttogene blitt noen av de best kjente konfliktene fra de tre rikers tid, kjent blant annet fra Ming-romanen *Beretningen om de tre kongedømmer* skrevet av Luo Guanzhong, men her er det seks og ikke fem felttog, og Zhuges strategiske talent blir overdrevet, selv om resultatet ikke endres. I folkelig historie samsvarer disse felttogene med "de seks felttog fra Qishan" (六出祁山; *Lìuchū Qíshān*), et feilaktig navn, siden Zhuge Liang bare startet to av sine felttog fra Qishan.
Spekulatiusrull fra ca 1900, brukes for å lage mønster
**Spekulatius** (nederlandsk: *speculaas*, fransk: *spéculoos*) er et bakverk som er kjent og utbredt i Belgia, Nederland og det vestlige Tyskland.

Advent og jul
-------------

Kakene har oftest mønster. I Nederland og Belgia er noen varianter knyttet til adventstiden, og skal da lages til den liturgiske minnedagen for den hellige Nikolaus (den 6. desember), men kan spises senere, også til jul. I Tyskland er de knyttet noe tettere til selve julen. 

I Indonesia, som lenge var nederlandsk koloni, er bakverket også kjent, men er der ikke knyttet til advent eller jul.

Navn
----

Det er flere tolkninger av hvor navnet *speculoos* kommer fra. Det kan stamme fra det latinske *speculum*, som betyr *speil*, og slik viser til motivene som blir til som et speilvendt bas-relief på bakverket. Mønsteret blir til enten ved at rulling eller ved annet pressmiddel. Så kan det komme fra *speculator* som i denne forbindelse kunne være en referanse til St. Nikolaus, som var biskop - og ordet biskop kommer fra *episcopos*, ser overalt, holder oppsyn. *Specerij*, det nederlandske ord for *krydder*, er en annen mulighet. Bakverket tilsettes krydder.

Eksterne lenker
---------------

* (en) Speculaas – kategori av bilder, video eller lyd på Commons Rediger på Wikidata

|  |  |
| --- | --- |
|  | Wiktionary: Spekulatius – ordbokoppføring |

* Resept for belgiske speculoos

|  |  |
| --- | --- |
| Oppslagsverk/autoritetsdata | TasteAtlas
 |
Berliner Philharmonie t.h. og kammermusikkhallen t.v. begge tegnet av Hans Scharoun  Foto: A. Savin 
Berlin bibliotek, tegnet av Hans Scharoun
Neue Nationalgalerie, tegnet av Ludwig Mies van der Rohe
Kulturforum er en samling av kulturbygg i Berlin. Den ble bygget opp i 1950- og 60-årene i utkanten av Vest-Berlin etter at det meste av Berlins kulturskatter var midlertidig tapt på den andre siden av Berlinmuren. Kulturforum karakteriseres av en innovativ modernistisk arkitektur. Det ligger like ved handelssenteret på Potsdamer Platz.

Blant kulturinstitusjonene på Kulturforum er:

* Neue Nationalgalerie
* Gemäldegalerie
* Kunstgewerbemuseum
* Musikkinstrumentmuseet
* Kobberstikksamlingen
* Berlin bibliotek
* Berliner Philharmonie
* Kammermusikksalen
* Staatsbibliothek zu Berlin
* Ibero-Amerikanisches Institut
* Wissenschaftszentrum
* St. Matthäus-Kirche

Eksterne lenker
---------------

* Kulturforums hjemmeside Arkivert 3. februar 2011 hos Wayback Machine.

Portal: Tyskland

|  |  |
| --- | --- |
| Oppslagsverk/autoritetsdata | GND
 |
Utblikk over takene i landsbyen Miaoli i fylket Zhuji

 **Zhuji**  (kinesisk: 诸暨, pinyin:  *Zhūjì* ) er en by på fylkesnivå i byprefekturet Shaoxing i provinsen Zhejiang i Folkerepublikken Kina. 

Befolkningen var på 1 061 267 innbyggere i 1999.

Historie
--------

Området har hatt bosetning helt siden neolittisk tid. I Vår- og høstannalenes tid var den fødestedet til den legendariske skjønnheten Xi Shi. 

Etter at staten Yue ble med i Kinas samling gjorde keiser Qin Shi Huang formelt Zhuji til et fylke i 222 f.Kr. Denne status vedvarte til 1989, da regjeringen omklassifiserte Zhuji til byfylke.

Kulturminner
------------

De tradisjonelle husene til familien Si (*Sishi gu minju jianzhuqun* 斯氏古民居建筑群) ble i 2006 oppført på listen over kulturminner i Folkerepublikken Kina.

Referanser
----------

1. ↑  National Population Statistics Materials by County and City - 1999 Period, *i* China County & City Population 1999, Harvard China Historical GIS

Eksterne lenker
---------------

* Offisielt nettsted Rediger på Wikidata

* (en) Zhuji – kategori av bilder, video eller lyd på Commons Rediger på Wikidata
* Hjemmeside for Zhuji
* *Sishi gu minju jianzhuqun*[*død lenke*]

|  |  |
| --- | --- |
| Oppslagsverk/autoritetsdata | GeoNames
 |
Edradour har de minste destillasjonsapparatene i Skottland
**Edradour** er Skottlands minste aktive destilleri. Det ligger ved byen Pitlochry i Perth and Kinross på den sørlige delen av The Highlands.

Historie
--------

Edradour ble etablert som et kooperativt destilleri i 1825 av åtte lokale bønder i Pitlochry. Edradour ble opprinnelig kalt The Glenforres Distillery, og firmaet bak destilleriet byttet navn til John McGlashan and Company i 1841. I 1886 overtok det amerikanske firmaet William Whiteley & Co Ltd destilleriet. Edradour forble i amerikansk eie til 1925, da det ble kjøpt av William Whitley fra Glasgow. Whitley brukte Edradour i blends som House of Lords og Kings Ransom, som den gang var kjent som verdens dyreste skotske whisky. I 1947 fikk Edradour som et av de siste destillerier i Skottland installert elektrisitet. I 1982 ble Edradour overtatt av Campbell Destillers som senere gikk inn i franske Pernod Ricard. I 1985 ble Edradour tappet som single malt for første gang. I 2002 ble Edradour lagt ut for salg og kjøpt opp av det uavhengige Signatory Vintage. Navnet Edradour skal være en avledning av det gæliske «Edred dobhar» som betyr kong Edreds elv.

Produksjon
----------

Edradour er Skottlands minste aktive destilleri, med en årlig kapasitet på 90 000 liter årlig. De produserer i snitt 12-14 fat whisky i uken, en produksjon de store destilleriene gjør på en dag. Edradour har også de minste lovlige destillasjonsapparatene – hadde de vært mindre, ville de etter loven av 1823 vært definert som mobile og dermed egnet for illegal hjemmebrenning. Edradour har en wash-still og en spirit-still. Wash er vørter, altså den ferdig gjærede væsken fra det maltede kornet. I en wash-still destilleres vørteren til det som kalles for «low-wines» som har en alkoholprosent på 21-28 %, før den destilleres i en spirit-still og vil da ha en alkoholprosent på rundt 70 %. Vannet som Edradour bruker kommer fra elven som renner forbi destilleriet og denne kommer fra en kilde på fjellet Ben Vrackie (840 moh.) nord for Pitlochry.

Hos Edradour er det kun to ansatte som holder produksjonen igang.

Produkter
---------

Siden Edradour er et lite destilleri, har de ikke en stor produksjon av forskjellige typer single malt whisky. Hovedproduktet er en ti år gammel singel malt. Edradour lager i tillegg tre «Straight from the cask», rett fra whisky-fatet, whisky som ikke er tynnet ut med vann, og holder derfor en alkoholprosent på mellom 47 og 58 volumprosent alkohol.

Referanser
----------

1. 1 2  Michael Jackson, *Whisky - den store kulturguiden om whisky*. Pegasus forlag 2007
2. ↑  Edradour Arkivert 3. november 2010 hos Wayback Machine. thewhiskyguide.com
3. ↑  Edradour scotchwhisky.net
4. ↑  Edradour undiscoveredscotland.co.uk

  


|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**Kulturell kapital** er et begrep brukt innenfor samfunnsvitenskapen, særlig sosiologien, som beskriver ressurser i form av kunnskaper, ideer, språkbruk og vaner som legitimerer forskjeller i makt og status.

Innen moderne sosiologi forbindes begrepet først og fremst med Pierre Bourdieus teorier. Kapital er aktiva og verdier. Til forskjell fra økonomisk kapital, tilgang på økonomiske ressurser, er kulturell kapital av symbolsk natur. Aktiva er da det som oppfattes og aksepteres som verdifullt av mennesker i en kultur. Å ha en viss utdannelse og litt kjennskap til kunst og musikk, og å beherske en viss språkbruk, er ting som kan oppfattes som verdifullt og dermed betegnes som kulturell kapital. Kulturell kapital kan benyttes for å øke sosial og økonomisk kapital, som når mennesker utnytter sin status for å knytte kontakter og skaffe seg arbeid med høy inntekt. I Bourdieus sosiologi gis den kulturelle kapitalen stor betydning for hvordan maktforholdene og forskjeller mellom grupper i samfunnet skapes og reproduseres. Bourdieu har framfor alt studert utdanningssystemet i denne sammenhengen. Bourdieu har også vist hvordan distinksjoner mellom grupper i samfunnet opprettholdes gjennom at mennesker har ulik smak innenfor mat, klær, musikk, sport og lignende. De gruppene som har en smak som oppfattes som mest verdifull, får gjennom dette makt.

Referanser
----------

1. 1 2  Ekström, Mats (1997). «Kulturell kapital». I Korsnes, Olav; Andersen, Heine; Brante, Thomas. *Sosiologisk leksikon*. Oslo: Universitetsforlaget. s. 170–171. ISBN 9788215013800.
Portal: Alternativ behandling

Kinesiotape på nakke
**Kinesiotape** blir også omtalt som kinesiologitape og er en elastisk bomullstape med akryllim, som brukes til behandling av smerteplager i muskel-skjelettsystemet.

*Kinesiotape* har ikke vist bedre effekt enn narretape eller placebo.

Bruk
----

*Kinesiotape* brukes primært i forbindelse med behandling av smerteplager i muskel-skjelettsystemet. Tapen er myk og svært elastisk, og gir derfor liten støtte. Den brukes derfor ikke på samme måte som uelastisk sportstape (overtråkk, avlastning etc.).

*Kinesiotape* er mest brukt av terapeuter som jobber med smerteplager i muskel-skjelettsystemet, og som har gått på kurs i bruk av *kinesiotape*. 

Kinesio IP, LLC eier varemerkene KINESIO og KINESIO TAPING.

Effekt
------

En stor systematisk vitenskapelig oversiktsartikkel i Journal of Physiotherapy fra 2013 støtter ikke bruk av *Kinesiotape* som behandling i klinisk praksis. Sett under ett var *Kinesiotape* ikke mer effektivt enn narretaping / placebo. I de studiene hvor *Kinesiotape* viste en bedre effekt enn kontrollgruppene, var effektstørrelsene små og ikke klinisk signifikant, og studiene var av for lav kvalitet til å kunne si noe sikkert om effekten.

Utbredelse
----------

Tapen ble første gang sett på japanske idrettsutøvere i OL i 1988, men det var først under OL i Beijing i 2008 at det virkelig ble fart i bruken av kinesiotape, da det ble donert bort 50.000 ruller kinesiotape til de olympiske utøverne. Dette var vellykket sett ut fra et forretningsperspektiv. Påstandene om effekt har imidlertid blitt møtt med en del skeptisisme på grunn av manglende vitenskapelig dokumentasjon.

Siden 2008 har man sett idrettsutøvere i hele verden bruke kinesiotape, blant annet syklisten Lance Armstrong og senest fortballspillerne Gareth Bale, Gianluigi Buffon og Mario Balotelli.

Referanser
----------

1. 1 2  Parreira, Patrícia do Carmo Silva; Costa, Lucíola da Cunha Menezes; Hespanhol Junior, Luiz Carlos; Lopes, Alexandre Dias; Costa, Leonardo Oliveira Pena (1. mars 2014). «Current evidence does not support the use of Kinesio Taping in clinical practice: a systematic review». s. 31–39. doi:10.1016/j.jphys.2013.12.008. Besøkt 2. februar 2016.
2. ↑  Staff, ABQJournal News. «Updated: Taping America's athletes». *www.abqjournal.com*. Besøkt 2. februar 2016.
3. ↑  «Olympics-Scientists sceptical as athletes get all taped up». 31. juli 2012. Besøkt 2. februar 2016.
4. ↑  "Kinesio tape: the latest must-have treatment for sports injuries"

Eksterne lenker
---------------

* (en) Kinesio taping – kategori av bilder, video eller lyd på Commons Rediger på Wikidata

|  |  |
| --- | --- |
| Klassifisering | D
* **MeSH**: D055052
 |


|  |  |
| --- | --- |
| Oppslagsverk/autoritetsdata | NKC
 |
***Spelaiorrhina lateralis*** er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende
--------

En middelsstor (ca. 20 millimeter), bred, matt svart gullbasse. Dekkvingene har en brungul sidestripe. Hannens panne er noe forlenget, firkantet uten tenner eller horn. Pronotum er fint og spredt punktert, på sidene rynkete. Dekkvingen har rader av ganske grove punkter. Undersiden er svart.

Utbredelse
----------

Systematisk inndeling
---------------------

Som hos mange andre gullbasser med slektsnavn som slutter på "-*rhina*" er det noe uklart om dette bør staves med én ("-*rhina*") eller to ("-*rrhina*") r'er. Arten er muligens å regne som et synonym for *Spelaiorrhina rufopyga*.

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806 (eventuelt Cetoniidae)
				+ Underfamilien Cetoniinae Fleming, 1821
					- Stammen Goliathini Griffith & Pidgeon, 1832
						* Slekten *Spelaiorrhina* Lansberge, 1886
							+ ***Spelaiorrhina lateralis*** (Kolbe, 1892)

Eksterne lenker
---------------

* *Artikkelen har ingen egenskaper for arter i Wikidata*
* Bilde av *Spelaiorrhina* sp.
Muiredachskorset**Monasterboice** (irsk *Mainistir Bhuithe*) er i dag historiske ruiner av en tidlig kristen bosetning i det irske grevskapet Louth, nord for Drogheda. Det ble grunnlagt på slutten av 400-tallet av sankt Buite som døde en gang rundt 521. Det var et betydelig sentrum for kristendom og lærdom inntil klosteret Mellifont Abbey ble grunnlagt i nærheten i 1142.

Stedet huser to kirker som ble bygget på 1300-tallet eller senere, og et tidligere rundtårn, men stedet er mest kjent for sine keltiske høykors fra 900-tallet.

Rundtårnet er omtrent 35 meter høyt og i meget god stand, skjønt det er ikke mulig å gå inn i det. Det er antatt at det ble bygget som tilfluktssted for munkene mot angrep fra norrøne vikinger og herjingsmenn, men denne teorien har også blitt diskutert. Med tiden har det blitt lagt lag med jord rundt stedet slik at dåråpningen er i dag nesten på bakkenivå. Stedet ble herjet av en brann i 1079.

Det keltiske høykoret, *Muiredachskorset*, er ansett som det vakreste høykorset i hele Irland. Det er navngitt etter en abbed, Muiredach mac Domhnaill, som døde i 923 og det har bibelske utskjæringer med emner fra både Det gamle og Det nye testamente. Nord- og vestkorsene er også vakre eksempler på disse formene for strukturer, men disse har erodert langt mer fra vær og vind.

Poeten og historikeren Flann Mainistrech, Flann av Monasterboice (død 1056), var lektor her.

Eksterne lenker
---------------

* Muiredach's Cross
* West Cross

Portaler: Kunst | Historie

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** GeoNames
 |
***Agonum nigrum*** er en av billene i delgruppen (underfamilien) markløpere (Harpalinae) i familiegruppen løpebiller. Systematikken følger Carabidae of the World.

Utbredelse
----------

*Agonum nigrum* finnes i Europa, Nord-Afrika og Asia. Finnes ikke i Norge.

Utseende
--------

*Agonum nigrum* er mellom 7-9 mm lang. Den er mørk, nesten svart og har en metallisk glans. Dekkvingene tredje rille-mellomrom (fra midten / sømmen) har vanligvis tre børstepunkt (stive hårbørster). Antennenes fjerde ledd med fine korte hår, hos noen arter også på det tredje leddet, og noen lange børster i spissen. (Krever forstørrelse for å se). Brystskjoldet er smalere enn skuldrene (frampartiet av dekkvingene). Bakfotens første ledd (tars) er klart lengre enn sporen i spissen av leggen (tibia).

Levevis
-------

*Agonum nigrum* lever på fuktige enger, langs vassdrag. Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser
----------

1. ↑  Carabidae of the World Arkivert 16. desember 2008 hos Wayback Machine. søkedato: januar 2009

Eksterne lenker
---------------

* (en) *Agonum nigrum* i Encyclopedia of Life Rediger på Wikidata

* (en) *Agonum nigrum* i Global Biodiversity Information Facility Rediger på Wikidata

* (en) *Agonum nigrum* hos Fauna Europaea Rediger på Wikidata

* (en) *Agonum nigrum* hos NCBI Rediger på Wikidata

* *Agonum nigrum* – detaljert informasjon på Wikispecies Rediger på Wikidata
* *Agonum nigrum* – Database Carabidae of the World[*død lenke*] – engelskspråklig
* *Agonum nigrum* - Ground Beetles of Ireland - engelskspråklig
* *Agonum nigrum* - Fauna Europaea - engelskspråklig
* Norsk Entomologisk forening
**Pertti Kurikan Nimipäivät** (norsk oversettelse: *Pertti Kurikkas navnedag*) er et finsk punkrock-band. Bandet består av gitarist Pertti Kurikka, vokalist Kari Aalto, bassist Sami Helle og trommeslager Toni Välitalo. Medlemmene i bandet har forskjellige psykiske funksjonshemninger, inkludert Downs syndrom og autisme.

I februar 2015 vant Pertti Kurikan Nimipäivät sangkonkurransen Uuden Musiikin Kilpailu som velger Finlands representant til Eurovision Song Contest. Bandets sang «Aina mun pitää» representerte Finland i Eurovision Song Contest 2015 i Wien, men kom ikke videre etter semifinale 1.

Eksterne lenker
---------------

* Offisielt nettsted Rediger på Wikidata

* (en) Pertti Kurikan Nimipäivät – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz **·** Discogs **·** AllMusic
 |

| Utmerkelser og prestasjoner |
| --- |
| Forgjenger:**Softengine med «Something Better»** | **Finland i Eurovision Song Contest**(2015) | Etterfølger:**Sandhja med «Sing It Away»** |
***Haugesunds-Pressen*** var en avis som ble utgitt i Haugesund i Rogaland fra 1942 til 1945. Avisa var et resultat av Pressedirektoratets nyordning av de norske avisene under den tyske okkupasjonen, som blant annet innebar nedleggelser og sammenslåinger. *Haugesunds-Pressen* var et resultat av en sammenslåing av Høyre-avisa *Haugesunds Dagblad* og Venstre-avisa *Haugesunds Avis*. Arbeiderpartiets avis *Haugaland Arbeiderblad* var stanset i august året før. Den nye avisa ble utgitt i Haugesunds Dagblads lokaler og med NS-innsatt redaktør.

Navnet ble også benyttet på fellesavisa som kom ut etter andre verdenskrigs slutt for å redusere konkurransevridningen etter okkupasjonen. Fellesavisa kom i stand etter mildt press fra Hjemmefrontens ledelse, med Londonregjeringenss velsignelse. De avisene som var blitt stanset av den tyske okkupasjonsmyndigheten og NS-styrt skulle få tid og anledning til å stable på beina sin egen organisasjon. De skulle imens få benytte utstyret hos avisene som hadde fått komme ut. For ingen av avisene som hadde intakt produksjonsutstyr skulle få dra nytte av dette på bekostning av avisene som ble stanset.

Hjemmefronten bestemte at de stansede avisene i størst mulig utstrekning skulle være fellesaviser med nøytrale navn og redaksjoner godkjent av Hjemmefronten for å møte det enorme behovet informasjon i fredsdagene. Redaktørene ble informert av Hjemmefronten om beslutningen allerede i april og hadde god til på å planlegge den nye tiden.

Overgangsordningen sikret at pressefolk både i stansede aviser og i aviser som fikk komme ut, kunne komme sammen og lage avis, samtidig som en kunne forberede sine egne aviser. Det var avisene som hadde kommet ut under krigen som «måtte» stille utstyr til rådighet. Hjemmefronten hadde tvangsmidlene klare om noen nektet. Ingen nektet.

I Haugesund valgte en å fortsette med navnet *Haugesunds-Pressen* som kom ut i perioden 8. mai til 30. august 1945 som en fellesutgave av de tre byavisene.

Det ble lagt særlig vekt på hovedstaden og forholdene der, men også mange andre steder fikk sine fellesaviser fra 8. mai og noen dager utover, så som *Askim-Pressen*, *Fellesavisen* (Lillehammer), *Fellesavisen* (Harstad), *Fredrikstad-Pressen*, *Den frie Rørospresse*, *Fritt Norge* (Drammen), *Halden-Pressen*, *Hamar Frie Presse*, *Mosjøpressen*, *Oslo-Pressen*, *Romsdalspressen* (Molde), *Sarpsborg-pressen* og *Trondheims-Pressen*.

Se også
-------

* Fellesaviser